Diari Oficial de la Generalitat Valenciana


Sumari del DOGV 8288, del 07-05-2018 (2018/3885)

Notificació de la sentència dictada en el procediment de divorci contenciós número 1012/2018.
---------------------------------------------------------------------------------------------

### Dades del document

Número de DOGV
:   8288

Data del DOGV
:   07-05-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/3885


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el procediment de divorci contenciós número 1012/2018. [2018/3885]  
Procediment: família, divorci contenciós número 1012/2017.  
De: Mary Abusomwan.  
Procurador: Pascual Llorens Cubedo.  
Contra: Blessing Oyemwenuwa Aghahowa.  
En aquest procediment de divorci seguit a instàncies de Mary Abusomwan contra Blessing Oyemwenuwa Aghahowa, s'ha dictat la sentència, que literalment diu el següent:  
  
«Sentència número 155/2018  
Castelló de la Plana, 4 d'abril de 2018.  
José Luis Conde-Pumpido García, magistrat jutge del Jutjat de Primera Instància número 7 de Castelló de la Plana, ha vist aquestes actuacions de judici de divorci número 1012/2017, promogudes a instància de Mary Abusomwan, representada pel procurador senyor Llorens Cubedo i defesa per la lletrada senyora Batiste Salazar, contra el senyor Blessing Oyemwenuwa Aghahowa, en rebel·lia, i en les quals ha sigut part el Ministeri Fiscal.  
Dispositiva  
Estime parcialment la demanda formulada pel procurador senyor Llorens Cubedo en nom i representació de Mary Abusomwan contra Blessing Oyemwenuwa Aghahowa i declare dissolt per divorci el matrimoni dels expressats litigants, amb tots els efectes legals, adoptant les mesures següents:  
S'atribueix a la mare la guarda i custòdia i l'exercici exclusiu de la pàtria potestat respecte dels fills menors, [...], [...] i [...].  
S'estableix, en defecte del que lliurement puguen acordar les parts en cada moment, el següent règim de visites entre el pare i els fills menors:  
- un cap de setmana sense pernocta, en la localitat de residència dels fills, i el pare avisarà la mare amb almenys 10 dies d'antelació de les dates en què vaja a exercir les visites  
- les entregues i devolucions es duran a terme en el domicili matern a l'inici i final de cada visita.  
El pare abonarà, en concepte de pensió d'aliments per als seus fills, la suma de 200 euros mensuals per a cada fill (600 euros en total), que ingressarà dins dels cinc primers dies de cada mes en el compte bancari que designe la mare, i que s'actualitzarà anualment d'acord amb les variacions de l'Índex de Preus de Consum.  
Les despeses extraordinàries necessàries que generen els fills seran sufragades per ambdós progenitors al 50 %.  
Es prohibeix traure els fills menors del territori espanyol sense el consentiment exprés i escrit d'ambdós progenitors o autorització judicial.  
Tot això sense fer un pronunciament exprés de condemna a costes.  
Notifiqueu aquesta resolució a les parts i feu-los saber que en contra es pot interposar recurs d'apel·lació en el termini de 20 dies.  
  
De conformitat amb la disposició addicional quinzena de la Llei orgànica del poder judicial, introduïda per l'article 1.19 de la Llei orgànica 1/2009, de 3 de novembre, per a interposar el recurs d'apel·lació la part recurrent haurà de constituir un dipòsit de 50 euros, que consignarà en el compte de consignacions d'aquest jutjat, i no es podrà admetre a tràmit el recurs si no s'ha constituït el dipòsit.  
Així, aquesta és la meua sentència, que pronuncie, mane i firme.  
El jutge.  
  
Publicació: L'anterior sentència va ser llegida i publicada pel jutge que l'ha dictada, constituït en Audiència Pública, en el mateix dia del seu pronunciament, davant del lletrat de l'Administració de justícia. En done fe.»  
Atés que el demandat, Blessing Oyemwenuwa Aghahowa, es troba en parador ignorat, expedisc aquest edicte a fi que li valga de notificació de forma deguda.  
  
Castelló de la Plana, 11 d'abril de 2018.- El lletrat de l'Administració de justícia: Pedro Moya Donate.